# Taiwan

| Republik Cino 中華民國 *Zhōnghuá Mínguó* (Mandarin) |
| --- |
|
Bandera

Lambang

 |
| **Lagu kabansoan:** 中華民國國歌 *Zhōnghuá Mínguó guógē* |
|  |
|  |
| Ibu kota | Taipei |
| Kota paliang gadang | New Taipei ﻿ / ﻿ |
| Bahaso resmi | Mandarin |
| Pamarintahan | Republik semi-presidensial |
|  |
| • Presiden  | Lai Ching-te |
| • Wakia Presiden  | Hsiao Bi-khim |
| • Pardano Mantari  | Su Tseng-chang |
|  |
| Legislatif | 立法院 *Lìfǎ Yuàn* |
| Pembentukan |
|  |
| • Pambarontakan Wuchang  | 10 Oktober 1911 |
| • Republik didirian  | 1 Januari 1912 |
| • Konstitusi kini ko  | 25 Desember 1947 |
| • Mangunsi ka Taipei akibaik Parang Sudaro Cino  | Desember 1949 |
|  |
| Area |
| • Total | 36,193 km2 (13,974 sq mi) (134) |
| • Paraian (%) | 10,3 |
| Populasi |
|  - Pakiroan 2015 | 23.468.748 (53) |
|  - Kapadatan | 647/km2 (17) |
| PDB (KKB) | 2014 |
|  - Total | $1.078 triliun (20) |
|  - Per kapita | $46.036 (19) |
| PDB (nominal) | 2014 |
|  - Total | $529.597 miliar (26) |
|  - Per kapita | $22.083 (32) |
| Gini (2023) |  33,9 manangah |
| IPM (2022) |  0,925 sangek tinggi |
| Mato pitih | Dolar Baru Taiwan (NT$) (`TWD`) |
| Zona wakatu | Wakatu Taiwan (CST) (UTC+8) |
| Laju kamudi | kanan |
| Kode talepon | +886 |
| Kode ISO 3166 | TW |
| Ranah Internet | .tw dan .台灣 |
| * lihek
* maota
* suntiang
 |
|

**Taiwan** (bahaso Cino: 台灣), atau namo rasminyo **Republik Cino** (中華民國, *Zhōnghuá Mínguó*), adolah sabuah nagara kapulauan nan barado di Asia Timur. Nagara-nagara jirannyo adolah Republik Rakyaik Cino (RRC) di barat, Japang di barat lauik, jo Filipina selatan. Taiwan adolah nagara bukan anggota PBB nan jumlah panduduaknyo tabanyak jo ekonominyo tagadang.

## Sijarah

Pulau Taiwan sabagian gadang diunyi dek panduduak asali Taiwan, sabalun kadatangan urang Cino Han nan mulai bapindah ka pulau tu sajak abaik ka-17. Pamukiman-pamukiman urang Eropa jo Karajaan Tungning badiri indak lamo sabalun muncuanyo Dinasti Qing, iyolah dinasti taakia Cino nan marampeh pulau ko sadonyo. Taiwan kudian dikuasoi dek Japang pado 1895 satalah mangalahan Qing dalam parang.

Salamo Taiwan dalam panjajahan Japang, di Cino daratan badirilah Republik Cino (RC) pado taun 1912 satalah tumbangnyo Dinasti Qing. Kakalahan Japang kapado Sekutu pado 1945, mambuek Republik Cino maabiak alaih pamarentahan di Taiwan. Akan tatapi, Republik Cino malah kudian dirabuik kakuasoannyo di Cino daratan dek pihak Kuminih salamo Parang Sudaro Cino. Taun 1949, Partai Kuminih Cino manguasoi kasaluruahan wilayah Cino daratan, dan mandirian Republik Rakyaik Cino (RRC). Pamarentah Republik Cino malarian diri ka Taiwan jo sataruihnyo tatap juo mangklaim baso marekalah pamarentah nan sah untuak saluruah wilayah Cino.

Sajak itu, yurisdiksi ukum Republik Cino (RC) sacaro efektif anyo tabateh pado Taiwan jo pulau-pulau sakitanyo sajo, di ma pulau utamo mancakuik 99% wilayah *de facto* nagara ko.

## Geografi

(video) Kota Taoyuan dicaliak dari udaro.
Taiwan timua sabagian gadang bapagunuangan, sadang di baraik lambah nan malandai. Kapulauan Penghu lataknyo di sabalah baraik pulau utamo.
Laweh kasaluruahan wilayah yuridiksi takini Republik Cino adolah 36,193 km2 (13,974 sq mi), mambueknyo jadi nagara ka-137 tagadang di dunia, labiah ketek dari Swiss jo labiah gadang dari Belgia. Kaadoan alam pulau ko kontras bana antaro duo partigo bagian timur nan sabagian gadang tadiri dari bantangan limo area pagunuangan curam dari utara ka selatan, sarato jo bagian barat nan barupo Dataran Chianan nan landai rato nan manjadi tampek tingga sabagian gadang populasi Taiwan. Puncak tatinggi Taiwan adolah Gunuang Yu Shan (disabuik juo *Gunuang Giok*) pado katinggian 3,952 meters (12,966 ft). Taiwan adolah pulau kaampek tatinggi di dunia.

Kapulauan Penghu nan talatak 50 km (31.1 mi) di sabalah barat pulau utamo, lawehnyo adolah 126.9 km2 (49.0 sq mi). Babarapo pulau lainnyo nan lataknyo labiah jauah namun dikontrol pulo dek Republik Cino adolah Kinmen, Wuchiu, jo Kapulauan Matsu di lapeh pasisia Fujian, nan total lawehnyo mancapai 180.5 km2 (69.7 sq mi); sarato Kapulauan Pratas jo Pulau Taiping Island di Lauik Cino Selatan, nan total lawehnyo mancapai 2.9 km2 (1.1 sq mi) akan tatapi indak ado panduduak nan manatap di sinan.

## Caliak pulo

* Urang Amis

## Rujuakan